Publication: Magyar Közlöny
Issue: MK-2002-34 (Year: 2002, Number: 34)
Era: 1990-2004
Section: a 39/2002. (III. 12.) Korm. rendelethez
Paragraph Index: 220

22. A kínálati oldali helyettesíthetõségnek a termékpiacok meghatározása céljából történõ vizsgálatához gyakorlati példát a papíriparban találhatunk. A papírt, a hagyományos írópapírtól a többek között mûvészeti könyvek kiadásához használatos kiváló minõségû papírig, a különbözõ minõségek egész sorában szállítják. A kereslet szempontjából a különbözõ papírminõségek nem használhatók bármely célra, vagyis például egy mûvészeti könyvet vagy egy kiváló minõségû kiadványt nem nyomtatnak gyengébb minõségû papírra. A papírgyárak azonban tudnak különbözõ minõségû papírt gyártani, és képesek a termelésüket elhanyagolható költségekkel és rövid idõn belül átalakítani. Ezért ha a papírgyártó vállalkozásoknak nincs különös értékesítési nehézségük, akkor versenyezni tudnak a különbözõ minõségû papírokra vonatkozó megrendelésekért, különösen akkor, ha a megrendeléseket annyi idõvel elõbb adják, amely elegendõ a gyártási program módosításához. Ilyen körülmények között a Bizottság nem határoz meg külön piacot az egyes papírminõségekre és azok felhasználására. A különbözõ papírminõségek ugyanazon az érintett piacon találhatók és a teljes piac értékének és terjedelmének kiszámításához összeadják a forgalmukat.

Source: https://magyarkozlony.hu/hivatalos-lapok/fcb938047e20cdc467de40b4e8899d0e94b0eb94/dokumentumok/fbfc3a6ee5981620445686d9f9dac1d23d5f8fe1/letoltes